Afkondigings 10 November - NG Kerk Somerset-Wes
Afkondigings 10 November
admin1Afkondigings08/11/2019	Leave a comment0
Baie welkom in ‘n baie spesiale oggend-erediens waartydens ons aan beide sakramente van die kerk gaan deel. Mag die Here sy doel met die sakramente bereik en ons daardeur in ons geloof versterk. Ons leesroosterteks vir vandag is 2 Tessalonisense 2:1-5, 13-17. Hierin ontdek ons hoe God telkens die inisiatief neem in ons verlossing en dan vra dat ons daaruit sal leef.
Soos ons gebruik is, voer ons die gesprek oor vanoggend se skrifgedeelte uit 2 Tessalonisense 2, verder in ‘n oopgesprek. Almal is welkom om saam rondom die Bybel te kom saamkuier met ‘n koppie koffie of tee (reeds beskikbaar vanaf 18:00). Ons sien uit om julle daar te sien.
Gideon Muller, herstel na hospitalisasie.
Christo Meyer, hospitaal.
Lilla vd Ahee, herstel na twee operasies.
Cora vd Veen, herstel na skoueroperasie.
Dolly Kotze se seun Anthony, herstel van sy beserings na ongeluk.
Theresa Prinsloo, herstel na rugoperasie.
Martie vd Merwe, behandeling.
Marie vd Merwe, herstel na heupoperasie.
Ria Kritzinger, sukkel met haar gesondheid.
Alle nuwe intrekkers met hul omgeewerkers word hartlik uitgenooi om vandag, direk na die erediens in Patmos, sysaal langs die kerksaal, te kom tee drink. Daar sal ook ‘n aanbieding wees van die gemeente se werksaamhede, aksies en bedrywighede.
Kom loer gerus in en kom ontmoet mekaar!
Kerkkoor oefening vandag direk na die erediens en ook op 17 November vir ‘n UUR na afloop van die erediens. (Ongeveer 10:00 tot 11:00)
Noudat Projek 2019 afgehandel is, soek ons voorstelle vir ‘n
Laat ons asb weet as jy ‘n idee het vir ‘n nuwe fokus wat ons gemeente kan help om weer eensgesind saam te staan en doen vir die volgende paar jaar in die plek van Projek 2019, wat pas afgesluit is. Ons hoor graag van jou.
Die maak van toebroodjies vir MJB vir 2019 is afgehandel.
Baie dankie aan elke persoon wat die afgelope jaar toebroodjies gemaak het. Die kinders het elke week die lekker toebroodjies baie geniet. Baie dankie vir julle vriendelikheid en bereidwilligheid.
Koördineerder: Francine van Zyl
Ons is op soek na ‘n naaimasjien om te koop vir iemand wat naaldwerkklasse neem. Kontak asb: 083 328 8544